Diari Oficial de la Generalitat Valenciana


Sumari del DOGV 3402, del 29-12-1998 (1998/11589)

ORDRE de 15 de desembre de 1998, de la Conselleria de Cultura, Educació i Ciència, per la qual s'amplia l'import global màxim previst en l'Ordre de 27 de febrer de 1998, per la qual es convoquen beques per a la realització d'estudis universitaris a les universitats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3402

Data del DOGV
:   29-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11430


Data del document
:   15-12-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 15 de desembre de 1998, de la Conselleria de Cultura, Educació i Ciència, per la qual s'amplia l'import global màxim previst en l'Ordre de 27 de febrer de 1998, per la qual es convoquen beques per a la realització d'estudis universitaris a les universitats de la Comunitat Valenciana. [1998/X11173]
  
El creixement del nombre de sol·licitants de beques per a la realització d'estudis universitaris, convocades mitjançant l'Ordre de 27 de febrer de 1998, ha originat un augment proporcional del nombre de persones amb les condicions requerides per a obtenir una beca d'estudis universitaris. Aquest increment suposa que la quantitat necessària per a sufragar aquestes beques sobrepasse en divuit milions de pessetes el crèdit inicial previst en l'ordre de convocatòria, de dos-cents vint milions de pessetes.
  
Com que en la línia de subvenció corresponent a aquestes beques existeix una quantitat disponible suficient, sembla convenient atendre tots els estudiants amb dret al cobrament de les beques d'estudis universitaris.
  
Per tot això i fent ús de les competències que em confereix l'article 35 de la Llei 5/1983, de 30 de desembre de Govern Valencià,
  
ORDENE
  
Article únic
  
S'amplia l'import global màxim previst en l'article segon de l'Ordre de 27 de febrer de 1998, de la Conselleria de Cultura, Educació i Ciència, per la qual es convoquen beques per a la realització d'estudis universitaris a les universitats de la Comunitat Valenciana, en divuit milions cinc-centes mil (37.785.458) pessetes, amb càrrec a la línia 402/000/97, del programa 80.20.870.93, d'ensenyaments universitaris.
  
DISPOSICIÓ FINAL
  
Contra aquesta ordre, que posa fi a la via administrativa es podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, d'acord amb allò que estableixen els articles 10 i 46 de la Llei 29/1998, Reguladora de la Jurisdicció Contenciosa Administrativa. Tot això, sense perjuí que se n'interpose qualsevol altre que considere convenient.
  
València, 15 de desembre de 1998
  
El conseller de Cultura, Educació i Ciència,